Partido di Pueblo Arubano
Partido di Pueblo Arubano of Arubaanse Volkspartij (AVP) ta un partido politico na Aruba. E partido a sali for di e 'grupo-Eman' cu tabata activo na 1942 bou di Jan Hendrik Albert (Shon Henny) Eman (1887-1957). Ta uza e nomber Arubaanse Volkspartij desde 1946. E partido tin un ideologia regional, cristiandemocrata i conservativo. Desde 2004 e ta un entidad legal.

Historia 
For di inisio AVP tabata activo den gobierno central di Antias Hulandes y a ocupa varios puesto ministerial den e Colegio di Gobernashon General (College van Algemeen Bestuur, CAB) den e periodo 1950 pa 1954. Despues di basta aña den oposicion el a forma parti di Gabinete Martina IV na 1982. AVP ta retira di e coalicion na 1983 despues di e eleccion pa Conseho Insular di Aruba, unda partido MEP tabata e gran ganador.

Riba nivel di teritorio insular AVP a carga responsabilidad di gobernacion den Colegio Ehecutivo di Aruba di 1951 pa 1955. 

For di aña 2001 e partido ta wordo lidera pa Mike Eman como sucesor di Tico Croes, kende a retira despues di resultadonan electoral negativo. Croes tabata antes minister di Finansa i previamente tambe minister di Turismo y Asuntonan Economico. Ex-lider di partido Henny Eman tabata di 1986 te 1989 y di 1994 te 2001 prome minister di Aruba.

Lider di partido 
 J.H.A. (Henny) Eman (welo) (1942-1957)
 C.A. (Shon A) Eman (1957-1967)
 Dominico Guzman Croes
 Rudy Frank
 Chibi Croes
 J.H.A. (Henny) Eman (1978- )
 Robertico (Tico) Croes
 M.G. (Mike) Eman (2003 - presente)

Resultado electoral 
Na tur AVP a participa den 33 eleccion. Record maximo di voto: 33,103 (2013) y record minimo di voto: 1209 (1977).

Parlamento di Antias Hulandes

Conseho Insular di Aruba

Parlamento di Aruba 

Politica na Aruba